Kauno tarptautinis oro uostas

|miniatiūra|Keleivių terminalas
|miniatiūra|Atvykimo salė
miniatiūra|Išvykimo salė

Tarptautinis Kauno oro uostas – oro uostas, įsikūręs Karmėlavoje, 13 km į šiaurės rytus nuo Kauno, 8 km nuo Klaipėdos-Vilniaus automagistralės.

 Istorija 
Atidarytas 1988 m. liepos 1 d. sovietinėje raketų bazėje.

Pirmasis statybų etapas truko 5 m., kainavo 8 mln. rublių. Įrengtas 2570 m ilgio kilimo ir tūpimo takas, peronas, laikinas keleivių terminalas, navigacijos priemonės. Padidėjus krovinių apimtims, įrengtas degalų sandėlis, takas pailgintas iki 3250 m.

Nuo 1988 m. Aeroflot Kauno padalinio lėktuvai Jak-42 ir Jak-40 keleivius skraidino į Charkovą, Kijevą, Maskvą, Odesą, Simferopolį, Šiaulius.

 1993 m. rugsėjo 6 d. lankėsi popiežius Jonas Paulius II.
 1994 m. balandžio 6 d. Vyriausybės nutarimu Nr. 242 suteiktas Tarptautinio oro uosto statusas.http://www3.lrs.lt/pls/inter3/dokpaieska.showdoc_l?p_id=245129
 1996 m. tapo Tarptautinės oro uostų tarybos (ACI) nariu. Nuo 1996 m. dalyvauja asociacijoje „Lietuvos oro uostai“.
 2003 m. rugsėjo 15 d. sutikta Europos krepšinio čempionatą laimėjusi Lietuvos vyrų krepšinio rinktinė.
 2005 m. už ES pinigus pradėtas KTT šviesų atnaujinimas.
 2007 m. spalio 17 d. – 2008 m. kovo 30 d. statytas 3 aukštų, 7573 m² ploto, Šengeno sutartį atitinkantis keleivių terminalas (Arch. Gintautas Natkevičius, statė AB „YIT Kausta“).http://www.yit.lt/16347/16348/56047  2008 m. gegužės 13 d. atidarytas. Jame įdiegtos naujos keleivių ir bagažo aptarnavimo technologijos, pasienio kontrolės ir saugumo patikros įranga. Įrengti nauji inžineriniai tinklai, automobilių stovėjimo aikštelės, rekonstruota perono danga.
 2009 m. nutiestas naujas magistralinis riedėjimo takas, išplėstas orlaivių peronas, rekonstruota KTT galų danga, įrengta moderni šviesų signalinė sistema, atliktas naujas markiravimas, įrengti paviršinių nuotekų valymo įrenginiai.http://kauno.diena.lt/naujienos/miestas/kauno-oro-uostas-pradejo-ziemos-sezona-papildyta-245185
 2010 m. gegužės 4 d. atidaryta Ryanair bazė.
 2010 m. lapkričio 5 d. baigtas KTT remontas. Naujos trisluoksnės tako dangos stiprumas apskaičiuotas lėktuvui Boeing 747. Nauji nuolydžių parametrai, dangos stiprumo rodikliai, markiravimas užtikrins tako darbo efektyvumą.Kauno oro uoste baigtas rekonstruoti kilimo-tūpimo takas // Kauno diena, 2011 m. lapkričio 5 d. 
 2017 m. liepos 14 d. – rugpjūčio 17 d. įrengtas laikinų konstrukcijų terminalas, jis vykdė daugumą Vilniaus oro uosto skrydžių. Pastarasis buvo uždarytas KTT remontui.
 Nuo 2021 m. rugsėjo iki 2022 m. pabaigos, dėl projekto Kaunas – Europos kultūros sostinė 2022 vadinosi Fluxus oro uostu.Kauno oro uostas tampa „Fluxus“ oro uostu, Kauno oro uostas, 2022 05 27

 Vadovai 
 1988–1991 m. – Bronius Jurelionis;
 1991–2005 m. – Rimantas Skridaila;http://www.delfi.lt/archive/article.php?id=6414206
 2005–2007 m. – Kęstutis Cucėnas;
 2007–2012 m. – Arijandas Šliupas;
 2012–2013 m. – Povilas Ugianskis;
 2014–2017 m. –  Bruno Kaspar;https://sumin.lrv.lt/lt/naujienos/siandien-pradeda-veikti-lietuvos-oro-uostu-tinklashttps://rinkosaikste.lt/kauno-oro-uoste-prasidejo-iki-vasaros-truksianti-rekonstrukcija/
 2018–2021 m. – Karolis Matulaitis.

 Duomenys 
 Techniniai 
Užima 506 ha,Aviacijos pasaulis // 2006 m. kovo 24 d., Nr. 6 (100), 7 psl. 11,5 ha peronas, lėktuvams įrengta 15 aikštelių.http://www.kaunasair.lt/index.php?lang=lt&page=techniniai_duomenys 

Išsidėstęs 77 m virš jūros lygio, CAT II/4E kategorijų kilimo ir tūpimo takas orientuotas išilgai vyraujančių vakarų vėjų krypčių (PCN50/F/B/X/T).Kauno oro uoste lėktuvai galės leistis dar blogesniu oru // Kauno diena, 2012 m. sausio 26 d.  Priima visų tipų ir masės lėktuvus (An-124, Boeing 747), atitinka ICAO „B“ klasę  gali priimti orlaivius esant minimalaus matomumo meteorologinėms sąlygoms.

Veikimo zonoje gyvena 1,72 mln. žmonių, kasmet gali aptarnauti ~800 tūkst. keleivių ir 110 tūkst. tonų krovinių.http://www.kaunasair.lt/index.php?lang=lt&page=bendra_informacija 

 Veikla 
Ilgai specializavosi krovinių aptarnavime. Keleivius reguliariai skraidino tik Air Lithuania (~20 tūkst. keleivių kasmet). Mažėjant krovinių, ieškota kaip pritraukti ne tik krovinių vežėjus, tapti patraukliu keleiviams. Atradus žemų sąnaudų oro linijų nišą, strateginė veikla nukreipta į tokių aviakompanijų pritraukimą.

2005 m. rugsėjo 22 d. skrydžius į Londoną pradėjo Ryanair. 2005 m. gruodžio 1 d. į Varšuvą – Wizz Air. Oro uostas tapo sparčiausiai augančiu Lietuvoje. 2009 m. vasario 19 d. sutiktas milijoninis Ryanair keleivis.

 Statistika 
2009 m. užėmė ~25% rinkos keleivių aptarnavime.

Dabar – antras keleivinis oro uostas Lietuvoje. Pastaruoju metu pirmavo Lietuvoje pagal krovinių skaičių. 2010 m. aptarnauta >4449 t. krovinių. 2010 m. krovinių skaičius išaugo 110%, pervežta 2849 t. krovinių ir 1,6 tūkst. t. pašto.

 Pervežti keleiviai 

 Baltijos šalių keleiviai 
Aptarnautų keleivių skaičius (pagal metus ir oro uostus):

 Aviakompanijos ir kryptys 
Reguliarieji skrydžiai

Kryptys:2017-2018m. žiemos sezono skrydžių tvarkaraštis 

 Aviakompanija  Kryptys Ryanair  Alikantė (ALC), Bolonija (BLQ), Bristolis (BRS), Kopenhaga (CPH), Londonas (LTN), Londonas (STN), Milanas (MXP), Neapolis (NAP), Šanonas (SNN), Kelnas (CGN).Vasaros sezonu: Burgasas (BOJ), Edinburgas (EDI), Maljorkos Palma (PMI), Riminis (RMI), Trapanis (TPS), Pafosas (PFO), Žirona (GRO)Žiemos sezonu: Eilatas (VDA) Wizz Air  Londonas (LTN)airBalticRyga (RIX) (nuo š. m. kovo 29 d.)https://www.ltou.lt/en/media-1/news/new-route-at-kaunas-airport-direct-airbaltic-flights-to-riga

Krovinių gabenimas
 Aviakompanija  Kryptys SprintAir  Varšuva (WAW), Ryga (RIX)

 Susisiekimas 

Iš Kauno oro uosto kursuoja autobusai, kuriais tiesiogiai be persėdimų galima nuvykti į Kauno centrą, Vilnių, Klaipėdą ir kitus miestus. 

Į Kauną:

 29 maršruto autobusas: Kauno oro uostas – Savanorių pr. – Centras – Geležinkelio stotis;
Tarpmiestiniai autobusai:

Prie oro uosto esančioje stotelėje stoja pro Karmėlavą važiuojantys tarpmiestiniai autobusai, važiuojantys į Kauną ir iš Kauno.

Specialieji ekspresai (mikroautobusai):

Į Vilnių:

 Kauno oro uosto ekspresas: Kauno oro uostas – Vilnius (viešbutis „Panorama“) – Kauno oro uostas.

Į Klaipėdą:

 Kauno oro uosto ekspresas: Kauno oro uostas – Klaipėda (prekybos centras „Akropolis“) – Kauno oro uostas.

Į Rygą (Latvija):

 Maršrutinis autobusas „flyBus“: Kauno oro uostas – Panevėžys – Bauskė (Latvija) – Ryga (Latvija).FlyBus

 Šaltiniai 

 Nuorodos 

Kategorija:Lietuvos oro uostai
Kategorija:Kauno transportas
Kategorija:Karmėlava